Tartu õpperingkond

Tartu õpperingkond, 1893. aastast Riia õpperingkond (saksa keeles Dorpatscher Lehrbezirk, hiljem Rigascher Lehrbezirk, vene keeles Дерптский учебный округ, hiljem Рижский учебный округ), oli Venemaa keisririigi, Venemaa Vabariigi ja Venemaa Nõukogude Vabariigi koolihalduspiirkond aastatel 1803−1918.

Ajalugu
Tartu õpperingkond moodustati 1803. aastal keiser Aleksander I ukaasiga, millega Venemaa keisririigi territoorium jagati kuueks õpperingkonnaks. Tartu koolihalduspiirkonna keskuseks sai Tartu ülikool; selle eesotsas seisis Peterburis resideeriv kuraator, kes allus Venemaa Rahvahariduse Ministeeriumile. Õpperingkonna moodustasid Eestimaa, Kuramaa ja Liivimaa kubermang; aastatel 1803−1812 oli selle osa ka Soome kubermang. 1893. aastal nimetati piirkond ümber Riia õpperingkonnaks. See kaotati 1918. aastal Venemaa Nõukogude Sotsialistliku Föderatiivse Vabariigi korraldusega.

Kuraatori pädevus ja ülesanded
Koolide tegevust õpperingkonnas juhtis kuni 1837. aastani Tartu ülikooli juurde moodustatud koolikomisjon, mis allus kuraatorile; 1837. aastal võttis likvideeritud komisjoni ülesanded üle kuraatori nõukogu. Kuraatorile allusid Tartu ülikool, kubermangugümnaasiumid, kreiskoolid, elementaarkoolid ja eraõppeasutused. 1837. aastani teostas kuraator järelevalvet talurahvakoolide üle, 1873. aastal allutati talle Vene õigeusutunnistusse üleläinud talupoegade laste talurahvakoolid ja 1885. aastal ka luteri talurahvakoolid. Riigieelarvelistes kroonukoolides valvas kuraator nii õppetöö kui majandustegevuse, linna- ja erakoolides ainult õppetöö korralduse üle.

1837. aastani olid kuraatori ülesanded: 1) järelevalve seaduste ja haridusministeeriumi eeskirjade täitmise üle, 2) aruannete esitamine haridusministeeriumile õppetöö ja riigi raha kulutamise kohta, 3) koolide tegevuse organiseerimine ja revideerimine ning 4) professorite ja gümnaasiumidirektorite ministrile esitamine ametisse kinnitamiseks. 1837. aastal loodud kuraatori nõukogu oli abistav institutsioon. Selle pädevusse kuulusid järgmised küsimused: poolaasta-, aasta- ja revideerimisaruanded; gümnaasiumide, kreiskoolide ja eraõppeasutuste avamine ja sulgemine; ametnike ja õpetajate töö ning kuritarvitused; koolimajade ost, müük, rent, ehitamine jms. Erimeelsuste korral kuraatori ja nõukogu liikmete vahel esitati küsimus otsustamiseks ministrile.

Kreiside kubermangugümnaasiumide gümnaasiumidirektorid oli ka kuraatori esindajad ja kreisi kreisikoolide juhatajad kooliinspektorid Liivimaa kubermangu kreisides: Kuressaare, Pärnu, Viljandi, Tartu, Võru, Valga, Volmari, Võnnu ja Riia kreisis.

Kuraatori kantselei
Kuraatori kantselei asus kuni 1835. aastani keisririigi pealinnas Peterburis, seejärel aga aastatel 1835–1870 ja 1876–1886 Tartus ning 1870–1876 ja 1886–1915 Riias. I maailmasõja ajal viidi see rinde läheduse tõttu 1915. aastal Tartusse tagasi.

Rahvakoolide direktor
26.. jaanuari 1887 seadusega Tartu õpperingkonna algkoolide järelevalve korralduse kohta loodi kubermangu rahvakoolide direktori ametikoht. Rahvakoolide direktor oli kõrgem haridusametnik, kellele allusid otseselt kubermangu linnakoolid ja rahvakoolide inspektorite vahendusel luteri- ja õigeusu linna- ja maa-algkoolid ja eraõppeasutused. Esialgu oli Tartu (aga alates 1893. aastast Riia) õpperingkonnas üks rahvakoolide direktor Liivi-, Eesti- ja Kuramaa kohta, kuid 28.01.1892 kinnitatud Riiginõukogu arvamusega asutati juurde teine rahvakoolide direktori ametikoht asukohaga Tallinnas, kelle tegevuspiirkonda kuulusid peale Eestimaa kubermangu koolide ka Liivimaa kubermangu Saare-, Pärnu- ja Viljandimaa koolid.  1. jaanuarist 1898 oli rahvakoolide direktor ametis igas kubermangus ning Põhja-Eesti koolid allusid Eestimaa kubermangu rahvakoolide direktorile, Lõuna-Eesti ja Saaremaa koolid Liivimaa kubermangu rahvakoolide direktorile. 1914. aastal oli nende järelevalve all Eestimaa kubermangus kaheksa, Liivimaa kubermangus 17, Kuramaa kubermangus 14 linnakooli. Rahvakoole oli Liivimaal 1605, Kuramaal ja Eestimaal kokku 1112 kooli.Teine rahwakooltde direktor Liiwimaale, Eesli jaoskonda., Postimees (1886-1944), nr. 140, 22 juuni 1913
Rahvakoolide direktorid allusid ikka Riia õpperingkonna kuraatorile ning rahvakoolide direktorite ametikohad kaotati 1918. aasta jaanuaris seoses Riia õpperingkonna tegevuse lõpetamisega.6.1.2.1. Rahvakoolide direktor, www.eha.ee

Haldusala
1904. aastal kuulusid Riia õpperingkonna haldusalasse Liivimaa kubermangus järgmised õppeasutused:Личный состав учебных заведений Рижского учебного округа 1904 
1) Gümnaasiumid:
Arensburgi Gümnaasium
Miitavi Nikolai Gümnaasium
Miitavi Gümnaasium
Pärnu Gümnaasium
Riia Aleksandri Gümnaasium
Riia linna Gümnaasium
Riia keiser Nikolai I Gümnaasium
Tallinna Aleksandri Gümnaasium
Tallinna keiser Nikolai I Gümnaasium
Tartu Gümnaasium
Rudolf von Zeddelmanni Poeglaste I järgu Õppeasutus

2) Progümnaasiumid:
4-klassiline Polangeni progümnaasium

3) Reaalkoolid:
Liibavi linna reaalkool
Miitavi reaalkool
Riia linna reaalkool
Riia keiser Nikolai I  Reaalkool
Tallinna Peetri Reaalkool
Tartu Reaalkool

4) Õpetajate seminarid:
Balti õpetajate seminar (Прибалтийская учит. семинар) Kuldīgas
Tartu õpetajate seminar
Valmiera õpetajate seminar

Tartu (Riia) õpperingkonna kuraatorid 1803−1918
Tartu õpperingkonna kuraatorid 1803−1893
 Nr Ametiaeg Pilt Nimi Auaste 1 1803−1817 75px Friedrich Maximilian von Klinger (1751−1831) kindralmajor (a-st 1811 kindralleitnant) 2 1817−1828 75px krahv (aastast 1826 hiilguslik vürst) Karl Christoph von Lieven (1767−1844) kindralleitnant (a-st 1827 jalaväekindral) 3 1828−1835 75px vabahärra Carl Magnus von der Pahlen (1779−1863) kindralleitnant 4 1836−1854 75px Gustav von Craffström (1784−1854) kindralleitnant (a-st 1850 jalaväekindral) 5 1854−1862  Georg Friedrich von Bradke (1796−1862) salanõunik (a-st 1860 tõeline salanõunik) 6 1862−1869 75px krahv Alexander Friedrich von Keyserling (1815−1891) tõeline riiginõunik (a-st 1866 õuemeister) 7 1871−1875  Pjotr Karlovitš Žerve (Gervais) (1832−1890) tõeline riiginõunik (a-st 1874 salanõunik) 8 1875−1880 75px Andrei Aleksandrovitš Saburov (1837−1916) tõeline riiginõunik (a-st 1879 salanõunik) 9 1883−1890 75px Mihhail Nikolajevitš Kapustin (1828−1899) salanõunik 10 1890−1893 75px Nikolai Aleksejevitš Lavrovski (1825−1899) salanõunik

Riia õpperingkonna kuraatorid 1893−1918
 Nr Ametiaeg Pilt Nimi Auaste − 1893−1899 75px Nikolai Aleksejevitš Lavrovski (1825−1899) salanõunik 11 1900−1902 75px Aleksandr Nikolajevitš Švarts (1848−1915) salanõunik 12 1902−1904 75px Pjotr Petrovitš Izvolski (1863−1928) kolleegiuminõunik (a-st 1903 riiginõunik), kammerhärra 13 1904−1907 75px Grigori Konstantinovitš Uljanov (1859−1912) riiginõunik (a-st 1905 tõeline riiginõunik) 14 1908−1913 85px Sergei Mihhailovitš Prutšenko (1868−1920) kammerhärra, tõeline riiginõunik (a-st 1911) 15 1913−1917 75px Aleksei Ivanovitš Štšerbakov (1858−1944) kammerhärra, tõeline riiginõunik 16 1917−1918 75px Vladimir Grabar (1865−1956) tõeline riiginõunik

Vaata ka
Õpperingkond
 Viited 

Kirjandus

Kategooria:19. sajand Tartus
Kategooria:Eesti haridusajalugu
Kategooria:Liivimaa kubermang
Kategooria:Eestimaa kubermang
Kategooria:Kuramaa kubermang
Kategooria:Viiburi kubermang
Kategooria:Läti haridus